Document ID: 31997R1845

ΚΑΝΟΝΙΣΜΟΣ (ΕΚ) αριθ. 1845/97 ΤΟΥ ΣΥΜΒΟΥΛΙΟΥ της 22ας Σεπτεμβρίου 1997 για την τροποποίηση του κανονισμού (ΕΚ) αριθ. 391/97 για τον καθορισμό, για το 1997, ορισμένων μέτρων διατήρησης και διαχείρισης των αλιευτικών πόρων που εφαρμόζονται σε σκάφη υπό νορβηγική σημαία
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,
την πρόταση της Επιτροπής,
Εκτιμώντας:
ότι, με τον κανονισμό (ΕΚ) αριθ. 391/97 (2), χορηγούνται, για το 1997, ορισμένες ποσοστώσεις αλιευμάτων στη Νορβηγία στα κοινοτικά ύδατα 7
ότι, σύμφωνα με τη διαδικασία που προβλέπεται στα άρθρα 2 και 7 της αλιευτικής συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας (3), πραγματοποιήθηκαν διαβουλεύσεις για την προσαρμογή των συνολικών επιτρεπόμενων αλιευμάτων (TAC) για την ευρωπαϊκή χωματίδα στην υποδιαίρεση CIEM IV 7
ότι οι διαβουλεύσεις αυτές κατέληξαν σε συμφωνία για τον καθορισμό του TAC για την ευρωπαϊκή χωματίδα σε 80 000 τόνους για το 1997 και, μεταξύ άλλων, στην προσαρμογή της αντίστοιχης νορβηγικής ποσόστωσης αλιευμάτων σε 3 100 τόνους 7
ότι είναι αναγκαίο να τροποποιηθεί αναλόγως ο κανονισμός (ΕΚ) αριθ. 391/97,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι του κανονισμού (ΕΚ) αριθ. 391/97, το λήμμα όσον αφορά τη νορβηγική ποσόστωση αλιευμάτων για την ευρωπαϊκή χωματίδα αντικαθίσταται από το κείμενο του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Σεπτεμβρίου 1997.

Labels: 8
18
6